Seg unekcum arumi ɣer tmurt n Lezzayer, tasekla taqbaylit tega asurif ɣer sdat, tbeddel abrid-is s timawit ɣer tira, teḍfar tiskliwin tigraɣlanin, tuɣal d tasekla tatrart. Xas ulama iswinsen akken ad zren amek tebna tmetti taqbaylit, daɣen ad issinen amek i ttxemmimen, amek i tne-ttwalin leqbayel, lamɛna dayen yelhan i d-wwin i tsekla taqbaylit. Lwelha-nsen tamenzut tuɣal ɣer ujmaɛ n yiḍrisen n tsekla timawit, aya yerna-d amaynut i tsekla taqbaylit. Tebda-d ɣer yiberraniyen am Hanoteau i yuran adlis amezwaru, tuɣal-d ɣer wat tmurt, wid yeɣran deg uɣarbaz arumi am Boulifa d Ben sedira.